smcproject/ml-wiki-sentences huggingface dataset:
ഹൃദയവും , തലച്ചോറും ഇല്ലാത്ത പവിഴപ്പൊളിപ്പുകൾക്ക്, കടൽവെള്ളത്തിൽ ആടങ്ങിയിരിക്കുന്ന കാൽസ്യം , ലവണങ്ങൾ എന്നിവയെ സ്വാംശീകരിച്ച് കട്ടി കൂടിയ കാൽസ്യം കാർബണേറ്റാക്കി മാറ്റാൻ കഴിവുണ്ട്.
ഇതിന്റെ ഫലമായി,
വിവിധ ആകൃതികളിൽ പവിഴപ്പുറ്റുകൾ രൂപം കൊള്ളുന്നു.
വിവിധ ഇനങ്ങളിലുള്ള‍ ഒച്ചുകൾ , മൽസ്യങ്ങൾ , ചെറിയ സസ്യങ്ങൾ, പലതരം കടൽക്കുതിരകൾ തുടങ്ങി ധാരാളം ജീവികളുടെ ആവാസകേന്ദ്രമാണ്‌ പവിഴപ്പുറ്റുകൾ.
ചെറുദ്വീപുകളേയും കടൽത്തീരങ്ങളേയും,സംരക്ഷിക്കുന്നതിൽ പവിഴപ്പുറ്റുകൾ പ്രധാന പങ്ക് വഹിക്കുന്നുണ്ടു്.
ലക്ഷദ്വീപ് പോലെയുള്ള ലോകത്തിലെ ഒട്ടനവധി ദ്വീപുകൾ രൂപം കൊണ്ടിരിക്കുന്നത് പവിഴപ്പുറ്റ് മൂലമാണ്.
കടലിൽ തള്ളുപ്പെടുന്ന പ്ലാസ്റ്റിക്, കപ്പലുകളിൽ നിന്നും പുറത്തേക്കൊഴുകുന്ന എണ്ണ‍,എന്നിവ വഴി പവിഴപ്പുറ്റുകളുടെ നിലനില്പിനു് ഭീഷണിയാകുന്നുണ്ടു്.
ഓസ്ട്രേലിയയിലെ വടക്ക് കിഴക്കായി സ്ഥിതിചെയ്യുന്ന ക്യൂൻസ്‌ലാന്റ് തീരത്തുള്ള കോറൽ സമുദ്രത്തിൽ സ്ഥിതിചെയ്യുന്ന ഗ്രേറ്റ് ബാരിയർ റീഫ് ആ,ണു് ലോകത്തിലെ ഏറ്റവും വലിയ പവിഴപ്പുറ്റ് ശേഖരം.
കടൽപരപ്പു് മെയ്‌ന കടലിലെ ജോർജസ് കടൽപരപ്പു്, ചിത്രത്തിന്റെ നടുവിൽ ഇളംനീല നിറത്തിൽ കാണിച്ചിരിക്കുന്നു.
ഭൂഖണ്ഡ അരികു് ഭൂഖണ്ഡത്തട്ടു് കടലിടുക്കു് ജിബ്രാൾട്ടാർ കടലിടുക്കു് മെഡിറ്ററേനിയൻ കടലിനേയും, അത്‌ലാന്റികു് സമുദ്രത്തേയും ബന്ധിപ്പിക്കുന്നു.
പുറംകടൽ ആഴക്കടൽ
200 മീറ്ററോ അതിൽ കൂടുതലോ ആഴമുള്ള കടൽ ഭാഗത്തെയാണു് ആഴക്കടൽ എന്നു് വിളിക്കുന്നതു്.
സമുദ്രങ്ങളിലെ 65% വെള്ളവും ഈ ഭാഗത്താണു് സഥിതിചെയ്യുന്നതു്.
വിഭിന്നമായ ഭൂപ്രകൃതിയുള്ള ആഴക്കടലിൽ ആഗാധമായ ഗർത്തങ്ങളും, അഗ്നിപർവ്വതങ്ങളുമുണ്ടു്.
ഇത്തരം ചുറ്റുപാടിൽ ജീവൻ നിലനിർത്താൻ ബുദ്ധിമുട്ടാണെങ്കിലും, ചില വർഗ്ഗം ജീവികൾ ഇവിടേയും വസിക്കുന്നുണ്ടു്.
കടൽ മലകൾ ജലതാപ വിള്ളലുകൾ caption=മരിയാനാ ട്രഞ്ചിലെ എയ്ഫുകു അഗ്നിപർവ്വതത്തിലെ ചമ്പാജ്നാ ജലപാത വിള്ളലിലൂടെ വെളുത്തപുകയായി കാർബൺ ഡൈ ഓക്സൈഡ് വമിക്കുന്നു.
തണുത്ത കടൽ ഉറവകൾ rightcaption=മെക്സിക്കൻ കടലിലെ തണുത്ത ഉറവകളിൽ കൂടുതൽ കാണപ്പെടുന്നതു് ഈ കുഴൽപുഴുവാണു് അടിക്കടൽ നീലക്കുത്തും, നാടവാലുമുള്ള തിരണ്ടി അടിക്കടലിൽ വസിക്കുന്നു
കടൽ അടിവാരത്തിനു് തൊട്ടു മുകളിലുള്ള ജൈവ മേഖലയാണു് അടിക്കടൽ.
വിചിത്രങ്ങളായ പലതരം മത്സ്യങ്ങൾ ഈ മേഖലയിൽ ജീവിക്കുന്നു.
കടൽ അടിവാരം
സമുദ്രത്തിലെ ഏറ്റവും അടിയിലുള്ള ജൈവമേഖലയാണിതു് ജൈവവിന്ന്യാസം
സമുദ്ര ജീവശാസ്ത്രത്തിൽ വളരെ സജീവമായ ഗവേഷണം നടക്കുന്നതു്, സമുദ്രത്തിലെ വ്യത്യസ്ത വർഗ്ഗത്തിലുള്ള ജീവികളുടെ വിന്ന്യാസവും, അവയുടെ ജീവിതത്തിലെ ചാക്രിക ക്രമവും പഠിക്കുവാനായിട്ടാണു്.
സമുദ്ര ജൈവവൈവിധ്യ രജിസ്റ്റർ (കേരളം) ഇംഗ്ലീഷ് വിലാസം https://ml.wikipedia.org/wiki/Ocean_biodiversity_register(Kerala)
തിരുവനന്തപുരം വലിയതുറ മുതൽ പുതുക്കുറിച്ചി വരെ 20 കിലോമീറ്റർ തീരത്തിലാണ് പഠനം നടത്തി, സംസ്ഥാന ജൈവവൈവിധ്യ ബോർഡ് പുറത്തിറക്കിയ ആധികാരിക ഗ്രന്ഥമാണ് സമുദ്ര ജൈവവൈവിധ്യ രജിസ്റ്റർ (കേരളം) .
തീരത്തുനിന്ന് പത്ത് കിലോമീറ്റർ നീളത്തിൽ നടത്തിയ പഠനത്തിൽ സമുദ്ര, തീരദേശജൈവവൈവിധ്യത്തിനു പുറമെ പ്രാദേശിക ജനവിഭാഗങ്ങളുടെ പരമ്പരാഗത വിജ്ഞാനം, സമുദ്രത്തിലെ കാലാവസ്ഥാ പ്രതിഭാസങ്ങൾ എന്നിവയും ഉൾപ്പെടുത്തിയിട്ടുണ്ട്.
അമിതമായ മത്സ്യബന്ധനത്തിന്റെ ദോഷങ്ങളും സമുദ്രസമ്പത്തുകളുടെ ശോഷണവും പഠനവിധേയമാക്കി.
കടലിലെ ജീവജാലങ്ങളുടെയും വസ്തുക്കളുടെയും ചിത്രവും വിശദാംശങ്ങളും വിവരണങ്ങളും ഇതിലുണ്ട്.
നിരീക്ഷണങ്ങളും നിർദ്ദേശങ്ങളും പശ്ചിമഘട്ടത്തിന് നൽകുന്ന അതേപ്രാധാന്യം കടൽത്തീരത്തിനും നൽകുക.
അയ്യായിരത്തിൽപരം ജീവജാലങ്ങളാലും എണ്ണമറ്റ സസ്യജാലങ്ങളാലും സമ്പുഷ്ടമായ കടൽ നിരന്തരം മലിനീകരണത്തിന് വിധേയമാക്കപ്പെടുന്നു.
പ്രതിവർഷം 65 ലക്ഷത്തോളം ടൺ മലിനവസ്തുക്കൾ കടലിൽ തള്ളുന്നു.
ഇതിന്റെ 80 ശതമാനവും പ്ളാസ്റ്റിക് അവശിഷ്ടങ്ങളാണ്.
അവ നശിക്കാതെ കടലിൽ ഒഴുകിനടക്കുന്നത് മീനുകളും മറ്റു ജലജീവികളും കൂട്ടത്തോടെ ചത്തൊടുങ്ങാനും ഉപദ്രവകാരികളായ സൂക്ഷ്മജീവികൾ പെറ്റുപെരുകാനും സമുദ്രമലിനീകരണം കാരണമാകുമെന്നും പഠനം പറയുന്നു.
സമുദ്ര പ്രതിഭാസങ്ങൾ ഇംഗ്ലീഷ് വിലാസം https://ml.wikipedia.org/wiki/Oceanic_Processes സമുദ്ര ജലം വായുവിനേക്കാൾ 827 മടങ്ങ് സാന്ദ്രതയുള്ളതാണു്
സമുദ്ര പ്രതിഭാസങ്ങളെ പ്രധാനമായും സമുദ്രചലന പ്രതിഭാസങ്ങൾ എന്നും സമുദ്ര ജൈവ പ്രതിഭാസങ്ങൾ എന്നിങ്ങനെ രണ്ടായി തിരിക്കാം.
സമുദ്രചലന പ്രതിഭാസങ്ങൾ സമുദ്ര ജൈവ പ്രതിഭാസങ്ങൾ അവലംബം
സമുദായം
ആചാരങ്ങൾ, മതം, മൂല്യങ്ങൾ, സ്വത്വം ആദിയായ ഒന്നോ അതിലധികമോ ഘടകങ്ങളിൽ സമാനതയുള്ള വ്യക്തികളുടെ കൂട്ടത്തെയാണ് സമുദായം ( ആംഗലേയം : Community) എന്നു പറയുന്നത്.
വളരെയടുത്ത ജനിതകബന്ധങ്ങൾക്കുമപ്പുറത്തേക്ക് നീളുന്ന ദൈർഘ്യമേറിയ  സാമൂഹികബന്ധങ്ങളാൽ സമുദായം എന്ന ആശയം നിർവചിക്കപ്പെടുന്നു.
കുടുംബം, വീട്, ജോലി, ഭരണകൂടം, സമൂഹം, അല്ലെങ്കിൽ മനുഷ്യത്വം തുടങ്ങിയ സാമൂഹികസ്ഥാപനങ്ങളിൽ തങ്ങളുടെ വ്യക്തിത്വം, തൊഴിൽ, സമൂഹത്തിലെ സ്ഥാനം എന്നിവ നിർവചിക്കപ്പെടുന്നതിന് ഇത്തരം സാമൂഹികബന്ധങ്ങൾ പ്രധാനമാണെന്ന് ആളുകൾ കരുതുന്നു.
സദ്‍ഗുരു ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സദ്‍ഗുരു എന്നറിയപ്പെടുന്ന ജഗ്ഗി വാസുദേവ് , ഒരു ഇന്ത്യൻ യോഗിയാണ് .
അദ്ദേഹം സ്ഥാപിച്ച ഇഷാ ഫൗണ്ടേഷൻ ലാഭേച്ഛയില്ലാതെ പ്രവർത്തിക്കുന്ന ഒരു സംഘടനയാണ് .
ഈ സംഘടന ഇന്ത്യ, അമേരിക്കൻ ഐക്യനാടുകൾ , ഇംഗ്ളണ്ട് , ലബനൻ , സിംഗപ്പൂർ , കാനഡ, മലേഷ്യ , ഉഗാണ്ട, ആസ്ട്രേലിയ, ഇങ്ങനെ ലോകമെമ്പാടും യോഗാ പ്രോഗ്രാമുകൾ നടത്തുന്നുണ്ട് .
സമൂഹനന്മക്കും ഉന്നമനത്തിനും ഉതകുന്ന ധാരാളം പരിപാടികളിൽ ഈ സംഘടന ഭാഗഭാക്കാകുന്നു .
അതിനാൽ ഇതിന് ഐക്യരാഷ്ട്ര സംഘടനയുടെ സാമ്പത്തികസാമൂഹ്യ കൗൺസിലിൽ പ്രത്യേക ഉപദേഷ്ടാവ് എന്ന സ്ഥാനം ലഭിച്ചിട്ടുണ്ട് .
1957 സെപ്തംബർ 3 ന് കർണാടക സംസ്ഥാനത്തിൽ മൈസൂറിലെ ഒരു തെലുങ്കു കുടുംബത്തിലാണ്‌ ജഗദീശ് ജനിച്ചത്.
ശ്രീമതി സുശീലയുടെയും ഡോക്ടർ വാസുദേവന്റെയും നാലു മക്കളിൽ (രണ്ട് ആൺകുട്ടികളും രണ്ടു പെൺകുട്ടികളും) ഏറ്റവും ഇളയ കുട്ടിയായിരുന്നു അദ്ദേഹം.
കുട്ടിയുടെ ഭാവിയെപ്പറ്റി പ്രവചിക്കാനാവശ്യപ്പെട്ടപ്പോൾ നാടോടിയായ ഒരു ജ്യോത്സ്യൻ പറഞ്ഞത് അവനു സൗഭാഗ്യകരമായ ഒരു ജീവിതമുണ്ടാകുമെന്നാണ്.
അദ്ദേഹം, കുഞ്ഞിന് 'പ്രപഞ്ചനാഥൻ' എന്നർത്ഥം വരുന്ന 'ജഗദീശ്' എന്ന് പേരും നല്കി.
സദ്‍ഗുരുവിന്റെ അച്ഛൻ ഇന്ത്യൻറെയിൽവേയിലെ ഒരു കണ്ണ് ഡോക്ടറായിരുന്നതിനാൽ കുടുംബം അടിക്കടി സ്ഥലം മാറി താമസിച്ചു കൊണ്ടിരുന്നു.
വളരെ ചെറുപ്പത്തിൽത്തന്നെ ജഗ്ഗി (പിന്നീട് അദ്ദേഹം അങ്ങനെ അറിയപ്പെടുന്നു) പ്രകൃതിയിൽ തല്പരനാകുകയും അടുത്തുള്ള വനങ്ങളിലേക്ക് പതിവായി പോകുകയും ചെയ്തിരുന്നു.
ചിലപ്പോഴൊക്കെ ഈ യാത്രകൾ മൂന്നു ദിവസം വരെ നീണ്ടു പോയി.
പതിനൊന്നാമത്തെ വയസ്സിൽ ജഗ്ഗി മലാഡിഹള്ളി രാഘവേന്ദ്രസ്വാമിജിയെ കണ്ടുമുട്ടി.
സ്വാമിജി അദ്ദേഹത്തെ ലളിതമായ കുറച്ചു യോഗാസനങ്ങൾ പഠിപ്പിച്ചു.
ഈ ആസനങ്ങൾ ജഗ്ഗി കൃത്യമായി ചെയ്തിരുന്നു.
പഠിച്ച യോഗാസനങ്ങൾ ഒരു ദിവസം പോലും മുടങ്ങാതെ ചെയ്തുകൊണ്ടിരിക്കയും, അതു പിന്നീട് വളരെ ആഴമേറിയ അനുഭവങ്ങളിലേക്കു നയിക്കുകയും ചെയ്തു എന്നാണ് സദ്‍ഗുരു പറയുന്നത്.
സ്കൂൾ വിദ്യാഭ്യാസം കഴിഞ്ഞ് അദ്ദേഹം മൈസൂർ യൂണിവേഴ്‍സിറ്റിയിൽ നിന്ന് ഇംഗ്ളീഷ് സാഹിത്യത്തിൽ ക്ലാസ്സിൽ രണ്ടാമനായി ബിരുദം നേടി.
കോളേജ് വിദ്യാഭ്യാസകാലത്ത് അദ്ദേഹത്തിന് യാത്രകളിലും മോട്ടോർ ബൈക്ക് സവാരിയിലും താത്പര്യമുണ്ടായി.
അദ്ദേഹവും കൂട്ടുകാരും അടിക്കടി പോകുന്ന ഒരു സ്ഥലമായിരുന്നു മൈസൂറിനടുത്തുള്ള ചാമുണ്ഡിക്കുന്നുകൾ.
പലപ്പോഴും അവർ അവിടെ ഒത്തുകൂടുകയും രാത്രിയിൽ മോട്ടോർ സൈക്കിൾ സവാരി നടത്തുകയും ചെയ്തു.
രാജ്യത്തെ പല സ്ഥലങ്ങളിലേക്കും അദ്ദേഹം തന്റെ മോട്ടോർ സൈക്കിളിൽ യാത്ര നടത്തി.
ഇന്തോ - നേപ്പാൾ അതിർത്തിയിൽ നിന്ന് അദ്ദേഹത്തിന് നേപ്പാളിലേക്കു കടക്കാൻ കഴിഞ്ഞില്ല.
ഈ അനുഭവം കാരണം എളുപ്പമാർഗ്ഗത്തിൽ കുറച്ചു പണമുണ്ടാക്കി, ആളുകൾ തടയാത്ത എവിടെയെങ്കിലുമൊക്കെ പോകണമെന്ന് അദ്ദേഹം ഉറച്ച തീരുമാനമെടുത്തു.
അതിനായി, ബിരുദം നേടിയ ശേഷം, അദ്ദേഹം കോഴി വളർത്തൽ, കട്ടനിർമ്മാണം, തുടങ്ങി പല ബിസിനസ്സും വിജയകരമായി ചെയ്തു.
ആത്മീയാനുഭവം
1982 സെപ്റ്റംബർ 23 ന് തന്റെ ഇരുപത്തിയഞ്ചാം വയസ്സിൽ ചാമുണ്ഡിക്കുന്നിലെ ഒരു പാറപ്പുറത്തിരുന്നപ്പോൾ സദ്‍ഗുരുവിന് ഒരു ആത്മീയാനുഭവമുണ്ടായി.
ആ അനുഭവം അദ്ദേഹം വിശദീകരിക്കുന്നത് ഇങ്ങനെയാണ്: "എന്റെ ജീവിതത്തിൽ ആ നിമിഷംവരെ ഇതു ഞാനും അത് മറ്റൊരാളോ, മറ്റെന്തോ ആണെന്നുമാണ് ഞാൻ ധരിച്ചിരുന്നത്. ആദ്യമായി ഞാനേത്, ഞാനല്ലാത്തതേത് എന്നു മനസ്സിലാക്കാൻ കഴിയാതെയായി. പെട്ടെന്ന്, ഞാൻ എന്നത് അവിടം മുഴുവൻ നിറഞ്ഞു നിന്നു. ഞാനിരുന്ന പാറ, ഞാൻ ശ്വസിക്കുന്ന വായു, എന്റെ ചുറ്റുമുള്ള അന്തരീക്ഷം ..എല്ലാറ്റിലേക്കും ഞാൻ വ്യാപിച്ചു നിന്നു. ഇത് വെറും ഒരു മതിഭ്രമം പോലെ തോന്നി. വെറും പത്തു പതിനഞ്ചു മിനിട്ടു സമയം നീണ്ടുനിന്നതുപോലെയേ തോന്നിയുള്ളു. പക്ഷേ സാധാരണ ബോധത്തിലേക്കു തിരിച്ചു വന്നപ്പോൾ മനസ്സിലായി ഏകദേശം നാലര മണിക്കൂറായി എന്ന്. കണ്ണുകൾ തുറന്ന് പൂർണ ബോധത്തോടെ ഞാൻ അവിടെ ഇരിക്കുകയായിരുന്നു. സമയം പോയതറിഞ്ഞില്ല".
ഈ അനുഭവത്തിനുശേഷം ആറാഴ്ച കഴിഞ്ഞപ്പോൾ അദ്ദേഹം തന്റെ ബിസിനസ്‌ ഒരു സുഹൃത്തിനു വിട്ടു കൊടുത്തിട്ട് തന്റെ ദിവ്യാനുഭവത്തിലേക്കു കൂടുതൽ ഉൾക്കാഴ്ച ലഭിക്കുവാനായി വ്യാപകമായി യാത്ര ചെയ്തു.
ഒരു വർഷത്തെ യാത്രക്കും ധ്യാനത്തിനും ശേഷം സദ്‍ഗുരു തന്റെ ആന്തരികാനുഭവം പങ്കിടാനായി യോഗ പഠിപ്പിക്കുവാൻ തീരുമാനിച്ചു.
1983 ൽ ഏഴു പേരെ പങ്കെടുപ്പിച്ച് അദ്ദേഹം തന്റെ ആദ്യത്തെ യോഗാക്ലാസ് നടത്തി.
അതിനടുത്താണ് പിന്നീട് ഇഷാ യോഗ സെന്റർ സ്ഥാപിച്ചത്.
ആസനങ്ങൾ, പ്രാണായാമം, ക്രിയ, ധ്യാനം ഇവയൊക്കെ ഉൾപ്പെട്ട ഈ ക്ലാസ്സുകൾ 'സഹജസ്ഥിതി യോഗ' എന്നാണ് അറിയപ്പെട്ടിരുന്നത്.
ആത്മീയാന്വേഷികളുടെ എണ്ണം കൂടിക്കൂടി വന്നപ്പോൾ അവർക്കായി ഒരു ആശ്രമം സ്ഥാപിക്കാൻ 1993-ൽ സദ്‍ഗുരു തീരുമാനിച്ചു.
കേരളം, കർണാടകം, തമിഴ്‌ നാട്, ഗോവ ഇവിടങ്ങളിലൊക്കെ പോയി പല സ്ഥലങ്ങളും പരിശോധിച്ചിട്ടു തൃപ്തി വരാത്ത അദ്ദേഹം കോയമ്പത്തൂരിൽ നിന്നും ഏകദേശം 40 കിലോമീറ്റർ ദൂരെ വെള്ളിയാംഗിരി മലകളുടെ താഴ്‍വാരത്തിൽ 13 ഏക്കർ സ്ഥലം തെരഞ്ഞെടുക്കുകയും 1994-ൽ ആ സ്ഥലം വാങ്ങി ഇഷാ യോഗാ സെന്റർ സ്ഥാപിക്കുകയും ചെയ്തു.
ധ്യാനലിംഗം
1994-ൽ സദ്‍ഗുരു ആശ്രമപരിസരത്ത് ആദ്യമായി പ്രോഗ്രാം നടത്തി.
ആ സമയത്ത് അദ്ദേഹം ധ്യാനലിംഗത്തെപ്പറ്റി സംസാരിച്ചു.
ധ്യാനലിംഗം ഒരു യോഗക്ഷേത്രവും ധ്യാനസ്ഥലവുമാണ്.
അദ്ദേഹത്തിന്റെ ഗുരു അദ്ദേഹത്തെ ഏൽപ്പിച്ച ജീവിതദൗത്യമാണ് അതിന്റെ പ്രതിഷ്ഠ.
ലിംഗത്തിനുള്ള കല്ല്‌ 1996-ൽ ഓർഡർ ചെയ്ത് ആശ്രമത്തിൽ വരുത്തി.
3 വർഷത്തെ പ്രയത്നത്തിനു ശേഷം 1999 ജൂൺ 23 - ന് ധ്യാനലിംഗം പൂർത്തിയാകുകയും നവംബർ 23 - ന് പൊതു ജനങ്ങൾക്കായി തുറക്കുകയും ചെയ്തു.
ഒരു പ്രത്യേക മതത്തിലോ വിശ്വാസപ്രമാണത്തിലോ അധിഷ്ടിതമല്ലാത്ത ഒരു ധ്യാനസ്ഥലമാണ് ധ്യാനലിംഗ ക്ഷേത്രം.
76 അടി വ്യാസമുള്ള, ചുടുകട്ടയും ബലപ്പെടുത്തിയ ചെളിയും മാത്രമുപയോഗിച്ചു നിർമിച്ചിരിക്കുന്ന അർധഗോളാകൃതിയിലെ മകുടം ഗർഭഗൃഹത്തെ ആവരണം ചെയ്യുന്നു.
സ്റ്റീലോ കോൺക്രീറ്റോ ഉപയോഗിച്ചിട്ടില്ല.
സാന്ദ്രതകൂടിയ കറുത്ത ഗ്രാനൈറ്റിനാൽ നിർമിച്ചിരിക്കുന്ന ലിംഗത്തിന് 13' 9" പൊക്കമുണ്ട്.
മുന്നിലെ പ്രവേശനകവാടത്തിനടുത്തുള്ള സർവമതസ്തംഭം ഏകത്വത്തിന്റെ അടയാളമായി നില കൊള്ളുന്നു.
ഹിന്ദു, മുസ്ലിം, ക്രിസ്തു, സിക്ക്, ജൈന, താവോ, സൗരാഷ്ട്ര, ജൂത, ബുദ്ധ, ഷിന്റോ മതങ്ങളുടെ ശില്പങ്ങളും അടയാളങ്ങളും അതിന്മേൽ കൊത്തിയിട്ടുണ്ട്‌.
ഇഷാ ഫൗണ്ടേഷൻ
സദ്‍ഗുരു സ്ഥാപിച്ച ഇഷാ ഫൗണ്ടേഷൻ പൂർണമായും സന്നദ്ധസേവകരാൽ പ്രവർത്തിക്കുന്ന ലാഭേച്ഛയില്ലാത്ത മതേതര സ്ഥാപനമാണ്‌.
കോയമ്പത്തൂരിനടുത്തുള്ള ഇഷാ യോഗാസെന്റർ 1992 ലാണ് സ്ഥാപിച്ചത്.
യോഗയിലൂടെ അവബോധമുയർത്താനുതകുന്ന പ്രോഗ്രാമുകളുടെ ഒരു പരമ്പര തന്നെ ഇവിടെ നടത്തുന്നുണ്ട്.
ഐക്യരാഷ്ട്ര സംഘടനയിലെ എക്കണോമിക് സോഷ്യൽ കൗൺസിൽ പോലെയുള്ള അന്താരാഷ്ട്ര സംഘടനകളുമായും ഇഷാ ഫൌണ്ടേഷൻ സഹകരിച്ചു പ്രവർത്തിക്കുന്നുണ്ട്.
സാമൂഹിക സംരംഭങ്ങൾ
സദ്‍ഗുരു, പ്രോജക്റ്റ്‌ ഗ്രീൻ ഹാൻഡ്സ് എന്ന ഒരു പരിസ്ഥിതി പ്രസ്ഥാനവും ആരംഭിച്ചു.
2010 ജുണിൽ ഭാരതസർക്കാർ ഈ സംരംഭത്തിന് രാജ്യത്തെ ഏറ്റവും ഉയർന്ന പരിസ്ഥിതി അവാർഡായ 'ഇന്ദിരാഗാന്ധി പര്യാവരൺ പുരസ്കാർ' സമ്മാനിച്ചു.
തമിഴ്‍നാട്ടിലെ പച്ചപ്പ്‌ 10%വർദ്ധിപ്പിക്കുവാൻ ലക്ഷ്യമിടുന്ന പ്രോജക്റ്റ്‌ ഗ്രീൻ ഹാൻഡ്സ് ഒറ്റ ദിവസം 8.2 ദശലക്ഷം വൃക്ഷ ത്തൈകൾ നടുന്നതിന് നേതൃത്വം നല്കി.
രണ്ടു ലക്ഷത്തിലധികം സന്നദ്ധസേവകർ ഇതിനായി പ്രവർത്തിച്ചു.
പാവപ്പെട്ട ഗ്രാമീണജനതയുടെ പൊതുവായ ആരോഗ്യവും ജീവിതനിലവാരവും മെച്ചപ്പെടുത്തുവാൻ ലക്ഷ്യമിട്ട് ഇഷാ ഫൗണ്ടേഷൻ ആരംഭിച്ച മറ്റൊരു സംരംഭമാണ് 'ആക്ഷൻ ഫോർ റൂറൽ റെജുവനേഷൻ' (ARR).
2003 ലാണ് സദ്‍ഗുരു ARR സ്ഥാപിച്ചത്.
54,000 ഗ്രാമങ്ങളിലായി 70 ദശലക്ഷം ജനങ്ങൾക്ക്‌ പ്രയോജനം ലഭിക്കാനാണ് ഇതുകൊണ്ടുദ്ദേശിക്കുന്നത്.
2010 ആയപ്പോഴേക്കും 4,200 - ലധികം ഗ്രാമങ്ങളിലായി 7 ലക്ഷത്തിലധികം പേരിൽ ARR എത്തിച്ചേർന്നുകഴിഞ്ഞു.
ഗ്രാമീണഭാരതത്തിലെ വിദ്യാഭ്യാസ - സാക്ഷരതാ നിലവാരം ഉയർത്താൻ ഉദ്ദേശിച്ചുള്ള ഇഷാ ഫൗണ്ടേഷന്റെ ഒരു വിദ്യാഭ്യാസ സംരംഭമാണ് ഇഷാ വിദ്യാ സ്കൂളുകൾ.
ഇപ്പോൾ പ്രവർത്തനത്തിലുള്ള 7 സ്കൂളുകളിലായി ഏകദേശം 3,000 കുട്ടികൾ പഠിക്കുന്നു.
യോഗാ പ്രോഗ്രാമുകൾ
ആശ്രമം സ്ഥാപിച്ചശേഷം സദ്‍ഗുരു ഇഷാ യോഗാ കേന്ദ്രത്തിൽ സ്ഥിരമായി യോഗാപ്രോഗ്രാമുകൾ നടത്തുവാൻ തുടങ്ങി.
അക്കൂട്ടത്തിൽ 1996-ൽ ഇന്ത്യൻ ഹോക്കി ടീമിനും ഒരു കോഴ്സ് നടത്തി.
1997 -ൽ അദ്ദേഹം അമേരിക്കൻ ഐക്യനാടുകളിൽ ക്ലാസ്സുകൾ നടത്താൻ തുടങ്ങി.
1998-ൽ തമിഴ്‍നാട്ടിലെ ജയിലുകളിൽ ജീവപര്യന്തം തടവുകാർക്കു വേണ്ടിയും യോഗാ ക്ലാസ്സുകളാരംഭിച്ചു.
സദ്‍ഗുരു നൽകുന്ന യോഗാപ്രോഗ്രാമുകൾ "ഇഷായോഗാ" എന്ന കുടക്കീഴിലാണ്. 'ഇഷാ' എന്ന വാക്കിനർത്ഥം 'രൂപമില്ലാത്ത ദിവ്യത്വം' എന്നാണ്.
ഇഷായോഗയിലെ പ്രധാന പ്രോഗ്രാമായ 'ഇന്നർ എൻജിനീയറിംഗി'-ൽ, വ്യക്തികളെ പ്രാണായാമം, ധ്യാനം ഇവയിലൂടെ 'ശാംഭവി മഹാമുദ്ര' യിലേക്ക് ഉപക്രമിക്കുന്നു.
കോർപറേറ്റ് നേതൃത്വത്തിനുവേണ്ടിയും അദ്ദേഹം യോഗാക്ലാസ്സുകൾ നടത്തുന്നുണ്ട്.
അതിലൂടെ അവരെ, ഒരു ഉൾക്കൊള്ളുന്ന സാമ്പത്തിക ശാസ്ത്രത്തിലേക്കു പരിചയപ്പെടുത്തുവാനും ഇന്നത്തെ സാമ്പത്തികരംഗത്ത്‌ അനുകമ്പയും ഉൾക്കൊള്ളാനുള്ള പ്രവണതയും ഒക്കെ പ്രവേശിപ്പിക്കാനും സാധിക്കുമെന്നാണ് അദ്ദേഹം പറയുന്നത്.
സദ്‍ഗുരു, തമിഴ്‌നാട്ടിലും കർണാടകത്തിലും മഹാസത്‍സംഗങ്ങളും നടത്താറുണ്ട്‌.
പ്രഭാഷണങ്ങൾ, ധ്യാനം, സദസ്യരുമായി ചോദ്യോത്തരവേളകൾ, ഇവയൊക്കെ ഉൾപ്പെട്ടതാണ് ഈ സത്‍സംഗങ്ങൾ.
മരങ്ങൾ നട്ടുപിടിപ്പിക്കുന്നതു പ്രോത്സാഹിപ്പിക്കാനുള്ള വേദിയായും ഈ സത്‍സംഗങ്ങളെ പ്രയോജനപ്പെടുത്താറുണ്ട്.
കൂടാതെ, വർഷം തോറും അദ്ദേഹം ആത്മീയാന്വേഷികളെ ഹിമാലയത്തിലെ കൈലാസ പർവതത്തിലേക്കു കൊണ്ടുപോകാറുണ്ട്.
കൈലാസത്തിലേക്കു പോകുന്ന ഏറ്റവും വലിയ യാത്രാ സംഘങ്ങളിലൊന്നാണ് സദ്‍ഗുരു നയിക്കുന്ന സംഘം.
2010-ൽ ഇതിൽ 514 പേർ പങ്കെടുത്തു.
2005 മാർച്ചിൽ അമേരിക്കയിലെ മക് മിൻവിൽ ലുള്ള ടെന്നെസ്സെയിൽ ഇഷാ ഇൻസ്റ്റിറ്റ്യൂട്ട് ഓഫ് ഇന്നർ സയൻസസ്‍ന്റെ പണി തുടങ്ങുകയും ആറുമാസം കൊണ്ടു പൂർത്തീകരിക്കുകയും ചെയ്തു.
ഇഷാ ഇൻസ്റ്റിറ്റ്യൂട്ട് ഓഫ് ഇന്നർ സയൻസസ്‍നെ ആത്മീയവളർച്ചക്കുള്ള പശ്ചിമാർദ്ധഗോളത്തിലെ കേന്ദ്രമാക്കിത്തീർക്കാനാണ് സദ്‍ഗുരു തീരുമാനിച്ചിരിക്കുന്നത്.
2008 നവംബർ 7 ന് അവിടെ 39,000 sq.ft. വിസ്തീർണമുള്ള, തൂണുകളില്ലാതെ സ്വതന്ത്രമായി നിൽക്കുന്ന, 'മഹിമ' എന്ന ധ്യാനഹാൾ പവിത്രീകരണം ചെയ്തു.
2010 ജനുവരി 30 ന് സദ്‍ഗുരു ഇഷാ യോഗാ കേന്ദ്രത്തിൽ സ്ത്രൈണ ദൈവികതയുടെ പ്രതീകമായ 'ലിംഗഭൈരവി' ദേവിയെ പ്രതിഷ്ടിച്ചു.
ആഗോളവേദികളിലെ പങ്കാളിത്തം
2001-ൽ ഐക്യരാഷ്ട്രസംഘടനയുടെ മില്ലെനിയം വേൾഡ് പീസ്‌ സമ്മിറ്റ്‍ലും 2006 മുതൽ 2008 വരെ വർഷങ്ങളിൽ വേൾഡ് ഇക്കണോമിക് ഫോറത്തിലും സ‍ദ്‍ഗുരു സംസാരിച്ചു.
2012-ൽ പരിസ്ഥിതി സംരക്ഷണത്തിനും പരിസ്ഥിതി സംബന്ധിച്ച പ്രശ്നങ്ങളിൽ പൊതുജനപങ്കാളിത്തം പ്രോത്സാഹിപ്പിക്കുന്നതിനും നൽകിയ സംഭാവന പരിഗണിച്ച് 100 ഏറ്റവും ശക്തരായ ഇന്ത്യക്കാരിൽ ഒരാളായി അദ്ദേഹവും വോട്ടു നേടി.
2006-ലെ വൺ : ദ മൂവീ എന്ന ഡോക്യുമെന്ററിയിലും അദ്ദേഹത്തിന്റെ സാന്നിധ്യമുണ്ടായിരുന്നു.
പുറത്തേയ്ക്കുള്ള കണ്ണികൾ Sadhguru's official website Isha Foundation – Home Page
സദർപൂർ ഇംഗ്ലീഷ് വിലാസം https://ml.wikipedia.org/wiki/Sadarpur
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് സദർപൂർ.
കപൂർത്തല ജില്ല ആസ്ഥാനത്തുനിന്നും 43 കിലോമീറ്റർ അകലെയാണ് സദർപൂർ സ്ഥിതിചെയ്യുന്നത്.
സദർപൂർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് സദർപൂർ ൽ 6 വീടുകൾ ഉണ്ട്.
ആകെ ജനസംഖ്യ 35 ആണ്.
ഇതിൽ 17 പുരുഷന്മാരും 18 സ്ത്രീകളും ഉൾപ്പെടുന്നു.
സദർപൂർ ലെ സാക്ഷരതാ നിരക്ക് 81.25 % ശതമാനമാണ്.
ഇത് സംസ്ഥാന ശരാശരിയായ 75.84 ലും മുകളിലാണ്.
സദർപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 3 ആണ്.
ഇത് സദർപൂർ ലെ ആകെ ജനസംഖ്യയുടെ 8.57 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 10 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 10 പുരുഷന്മാരും 0 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 100 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 90 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
സദർപൂർ ലെ 12  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 6 - - ജനസംഖ്യ 35 17 18 കുട്ടികൾ (0-6) 3 1 2 പട്ടികജാതി 12 5 7 സാക്ഷരത 81.25 % 81.25 % 81.25 % ആകെ ജോലിക്കാർ 10 10 0 ജീവിതവരുമാനമുള്ള ജോലിക്കാർ 10 10 0 താത്കാലിക തൊഴിലെടുക്കുന്നവർ 9 9 0 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
സന ഇംഗ്ലീഷ് വിലാസം https://ml.wikipedia.org/wiki/Sana%27a
യെമൻ എന്ന രാജ്യത്തിന്റെ തലസ്ഥാനമാണ് സന ( അറബി : صنعاء ‬ യമനി അറബി : [ˈsˤɑnʕɑ] ).
തുടർച്ചയായി ഏറ്റവുമധികം നാൾ മനുഷ്യവാസമുണ്ടായിരുന്ന നഗരങ്ങളിലൊന്നാണിത്.
സമുദ്രനിരപ്പിൽ നിന്ന് 2300 മീറ്റർ ഉയരത്തിൽ സ്ഥിതി ചെയ്യുന്ന ഈ നഗരം ലോകത്തിലെ ഏറ്റവും ഉയരത്തിലുള്ള തലസ്ഥാന നഗരങ്ങളിലൊന്നാണ്.
ജനസംഖ്യ ഏകദേശം 1,937,500 (2012) വരും.
യമനിലെ ഏറ്റവും വലിയ നഗരമാണിത്.
സനയിലെ പഴയ നഗരം യുനസ്കോയുടെ ലോക പൈതൃക സ്ഥാനങ്ങളുടെ പട്ടികയിൽ പെടുത്തിയിട്ടുണ്ട്.
ജ്യാമിതീയ രൂപങ്ങളാൽ അലംകൃതമായ ബഹുനിലക്കെട്ടിടങ്ങളാൽ ഇവിടം ശ്രദ്ധേയമാണ്.
അവലംബം കൂടുതൽ വായനയ്ക്ക് Published in the 20th century {{ citation }} : External link in | chapterurl= ( help ) ; Unknown parameter | chapterurl= ignored ( | chapter-url= suggested) ( help ) CS1 maint: location missing publisher ( link ) Published in the 21st century പുറത്തേയ്ക്കുള്ള കണ്ണികൾ Sana'a എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Eric Hansen, Sana'a rising , Saudi Aramco World , 2006.
57 No. 1 Tim Mackintosh-Smith , The Secret Gardens of Sana'a .
Saudi Aramco World , 2006 Vol.
57 No. 1 Traditional housing in the old quarter of Sanaa in 1972 Archived 2012-11-06 at the Wayback Machine .
സദ്‌വൃത്തമാലിക
കടത്തനാട്ട് ഉദയവർമത്തമ്പുരാൻ രചിച്ച ഒരു വൃത്തശാസ്ത്ര ഗ്രന്ഥമാണ് സദ്‌വൃത്തമാലിക .
ഇത്, ഛന്ദഃശാസ്ത്രമാണ് കൈകാര്യം ചെയ്യുന്നത്.
സംസ്‌കൃതവൃത്തങ്ങൾ മാത്രമല്ല, ദ്രാവിഡവൃത്തങ്ങളും ഇതിൽ ചർച്ച ചെയ്യപ്പെടുന്നു.
ഉദാഹരണപദ്യങ്ങളെല്ലാം കുലദേവതയായ പാർവ്വതിയെ സ്തുതിച്ചുകൊണ്ടുള്ളവയാണ്.
എ.ആർ. രാജരാജവർമ്മയുടെ വൃത്തമഞ്ജരിയുടെ മുന്നോടിയായി ഈ ഗ്രന്ഥം കണക്കാക്കപ്പെടുന്നു.
നാല് അധ്യായങ്ങൾ അടങ്ങിയ കവിതാഭരണത്തിൽ കാവ്യസ്വരൂപം, കവിതാഭ്യാസം, കാവ്യസാമഗ്രികൾ, പൂർവ്വകവിസങ്കേതങ്ങൾ എന്നിവ ചർച്ച ചെയ്യപ്പെടുന്നു.
സന അക്രൗദ് ഇംഗ്ലീഷ് വിലാസം https://ml.wikipedia.org/wiki/Sana_Akroud
ഒരു മൊറോക്കൻ അഭിനേത്രിയും തിരക്കഥാകൃത്തും ചലച്ചിത്ര നിർമ്മാതാവുമാണ് സന അക്രൗദ് (ജനനം നവംബർ 18, 1980) .
1978 സെപ്തംബർ 14 ന് മൊറോക്കോയുടെ തെക്ക്-പടിഞ്ഞാറ് ഭാഗത്തുള്ള സൗസ് സമതലത്തിലെ ഒരു നഗരമായ തരൗഡന്റിലാണ് അവർ ജനിച്ചത്.
1997-ൽ റബാത്തിലെ (ISADAC) Ecole Supérieure Art Dramatique and Animation Culturelle-ൽ നിന്ന് ബിരുദം നേടി.
പിന്നീട് അവർ സിനിമയിൽ അഭിനയിച്ചു.
പ്രത്യേകിച്ച് ഹിച്ചം ലസ്രി , നർജിസ് നെജ്ജാർ , മുഹമ്മദ് മൗഫ്താകിർ എന്നിവർ ഒപ്പിട്ട ടെർമിനസ് ഡെസ് ആഞ്ചസിൽ, 2009-ൽ പുറത്തിറങ്ങി.
അതേ വർഷം പുറത്തിറങ്ങിയ ഇസ്മായിൽ സെയ്ദിയുടെ അഹമ്മദ് ഗാസിയോക്സിലും യൂസ്രി നസ്രല്ലയുടെ ഈജിപ്ഷ്യൻ ഫീച്ചർ ഫിലിമിലും അവർ അഭിനയിച്ചു.
ഫെമ്മെസ് ഡു കെയ്‌റോ, 2012-ൽ പുറത്തിറങ്ങി.
യാസിൻ ഫെന്നാനെയുടെ ഒക്ബ ലിക് പോലെയുള്ള ടെലിവിഷൻ പരമ്പരകളുടെ വിതരണങ്ങളിലും അവർ പങ്കെടുത്തു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സന അക്രൗദ് Allociné
സന മൊയ്ദൂട്ടി ഈ ലേഖനത്തിന്റെ ശൈലി-ഘടന പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ഒക്ടോബർ ) ( Learn how and when to remove this message )
സന മൊയ്ദൂട്ടി (ജനനം 1 ജൂലായ് 1991) പാട്ടുകാരിയും ഗാനരചയിതാവും യൂട്യൂബ് സെൻസേഷനുമാണ്.
ഭാരതീയ ശാസ്ത്രീയ സംഗീതവും പോപ് മ്യൂസിക്കും ഒരുപോലെ വഴങ്ങുന്ന സന കർണാടക സംഗീതത്തിലും ഹിന്ദുസ്ഥാനി ക്ലാസിക്കലിലും പാശ്ചാത്യ വായ്പ്പാട്ടിലും പരിശീലനം സിദ്ധിച്ചിട്ടുണ്ട്.
മേരി പ്യാരി ബിന്ദു എന്ന ചിത്രത്തിലെ അഫീമി എന്ന ഗാനത്തിന്റെ അടിസ്ഥാനത്തിൽ നവംബർ ൨൦൧൭ൽ ഏഷ്യവിഷൻ മൂവി അവാർഡ്സ് ൨൦൧൭, സനയെ മികച്ച ഗായികയായി പ്രഖ്യാപിച്ചു.
കേരളത്തിൽ നിന്നു കുടിയേറിയ ഒരു മറുനാടൻ മലയാളി കുടുംബത്തിൽ മുംബൈയിലാണ് സനയുടെ ജനനം.
അഞ്ചാം വയസ്സിൽ പാടിത്തുടങ്ങിയതുമുതൽ ഗായികയാവുക എന്നതായിരുന്നു സനയുടെ ലക്ഷ്യം.
അമ്മയാണ്, സനയുടെ കഴിവുകൾ കണ്ടെത്തിയതും സംഗീതം അഭ്യസിക്കാൻ പ്രോത്സാഹിപ്പിച്ചതും.
സുന്ദരി ഗോപാലകൃഷ്ണനു കീഴിൽ ആറുവർഷം കർണാടക സംഗീതവും മധുവന്തി പെഥേയുടെ ശിക്ഷണത്തിൽ ഏഴുവർഷം ഹിന്ദുസ്ഥാനിയും അഭ്യസിച്ച സന അതിനു ശേഷം ഗായിക സാമന്ത എഡ്വേർഡ്സിന്റെയൊപ്പം പാശ്ചാത്യസംഗീതത്തിലും വൈദഗ്ദ്ധ്യം നേടി.
ഉസ്താദ് ഗുലാം മുസ്തഫ ഖാൻ സാഹിബിനു കീഴിലും ഹ്രസ്വകാലം പരിശീലനം നേടാൻ സനയ്ക്കായി.
ഏഴാം വയസ്സിലായിരുന്നു സനയുടെ അരങ്ങേറ്റം.
കേവലം ഒരു വർഷത്തിനകം കുട്ടികളുടെ സംഗീത ട്രൂപ്പായ ബച്ചോം കി ദുനിയ അടക്കം ഏതാനും സംഘങ്ങളുടെ ഭാഗമായി പാടിത്തുടങ്ങി.
൧൮ വയസ്സായപ്പോഴേക്കും ട്രൂപ്പിനൊപ്പമോ ഒറ്റയ്ക്കോ ആയി അഞ്ഞൂറിലേറെ സ്റ്റേജ് ഷോകൾ സന പൂർത്തിയാക്കിക്കഴിഞ്ഞിരുന്നു.
ഹിന്ദുസ്ഥാൻ ടൈംസ് ദിനപത്രത്തിന്റെ വോയിസ് ഓഫ് മുംബൈ ൨൦൦൭ൽ രണ്ടാംസ്ഥാനത്ത് (ഫസ്റ്റ് റണ്ണർ അപ്) എത്തിയതിലൂടെയും ശ്രദ്ധാകേന്ദ്രമായി.
മുംബൈയിലെ സെയിന്റ് ഫ്രാൻസിസ് ഇൻസ്റ്റിറ്റ്യൂട്ട് ഓഫ് ടെക്നനോളജിയിൽ നിന്നു ൨൦൧൩ൽ കമ്പ്യൂട്ടർ എഞ്ചിനീയറിങ് ബിരുദം നേടിയിട്ടുണ്ട്.
എഞ്ചിനീയറിങ് വിദ്യാർത്ഥിയായിരിക്കെ ൨൦൧൧ലാണ് സനയ്ക്ക് ബോളിവുഡിൽ ആദ്യ ബ്രേക്ക് ലഭിക്കുന്നത്.
കോളെജിൽ ഒരു ടാലന്റ് ഹണ്ടിൽ ശ്രദ്ധിക്കപ്പെട്ടതിലൂടെയാണ് ചലച്ചിത്രഗാന രംഗത്ത് അവസരം തെളിയുന്നത്.
൨൦൧൨ൽ സന സ്വന്തമായി യൂട്യൂബ് ചാനൽ തുടങ്ങാൻ തീരുമാനിച്ചു.
മൻമർസിയാൻ എന്ന ഗാനമാണ് ൨൦൧൩ൽ ആദ്യമായി യൂട്യൂബിൽ ഇടുന്നത്.
താമസിച്ചിരുന്ന ഫ്ലാറ്റിന്റെ ടെറസിൽ ചിത്രീകരിച്ച വീഡിയോയ്ക്കു സാമാന്യം നല്ല പ്രതികരണം ലഭിച്ചു.
തൊട്ടുപിന്നാലെ ഭാഗ് മിൽക്കാ ഭാഗ് എന്ന ചിത്രത്തിലെ ഓ രംഗ്രേസ് എന്ന ഗാനവും യൂടൂബിലെത്തി.
ഈ ഗാനം കമ്പോസ് ചെയ്ത ശങ്കർ-എഹ്സാൻ-ലോയ്ക്ക് സനയുടെ വേർഷൻ ഇഷ്ടമായി.
സംഗീത സംവിധായകൻ എ ആർ റഹ്മാനും ഈ ഗാനം യൂടൂബിൽ കേൾക്കുകയും ലൈക്ക് രേഖപ്പെടുത്തുകയും ചെയ്തു.
ആ വർഷം റഹ്മാൻ തന്റെ മൂന്നു ഗാനങ്ങൾ സനയ്ക്കു നൽകി.
ഓൾവേയ്സ് കഭി കഭി, ഗോരി തേരേ പ്യാർ മേ, ദി അറ്റാക്ക്സ് 26/11, 24, മോഹൻജൊ ദാരോ തുടങ്ങിയ ഹിന്ദി ചിത്രങ്ങൾക്ക് സന ശബ്ദം നൽകി.
സിന്തോൾ, ഇവ ഡിയോസ് തുടങ്ങിയ പരസ്യചിത്രങ്ങൾക്കുവേണ്ടിയും സന പാടിയിട്ടുണ്ട്.
സന സ്ഥിരമായി യൂടൂബ് ചാനലിൽ ഗാനങ്ങൾ റിലീസ് ചെയ്യാറുണ്ട്.
മലയാളം റെൻഡീഷനുകൾക്ക് വളരെ നല്ല പ്രതികരണമാണു ലഭിച്ചിട്ടുള്ളത്.
ലോകത്തെമ്പാടുമായി നിരവധി ലൈവ് പെർഫോമൻസുകളാണ് സന ചെയ്തിട്ടുള്ളത്.
അവയിൽ ഒറ്റയ്ക്കു ചെയ്തവയും വിശാൽ ശേഖർ, സനം എന്ന ബാൻഡ്, കീർത്തി സഗാതിയ, ആഷ് കിങ് എന്നിവർക്കൊപ്പം നടത്തിയവും ഉൾപ്പെടും.
ഇംഗ്ലീഷ്, ഹിന്ദി, മറാഠി, തമിഴ്, മലയാളം, തെലുങ്ക്, ബംഗാളി, പഞ്ചാബി, ഗുജറാത്തി, കന്നഡ ഭാഷകളിൽ അനായാസേന ഗാനങ്ങളാലപിക്കാൻ സനയ്ക്ക് കഴിയും.
൨൦൧൭ൽ കസാഖ്സ്ഥാനിലെ അൽമാറ്റിയിൽ നടന്ന ദ്വിദിന  അന്താരാഷ്ട്ര ഏഷ്യൻ താര ഉത്സവത്തിൽ ഏഷ്യയിലെ മികച്ച ഗായകർക്കും വാദ്യക്കാർക്കുമൊപ്പം സനയും പങ്കുകൊണ്ടു.
ചലച്ചിത്രങ്ങൾ YEAR ALBUM SONG (s) COMPOSER (s) CO SINGERS 2011 Always Kabhi Kabhi  (A Red Chillies Production ) Always Kabhi Kabhi- Title Track Shree D and Ashish Rego Bhavin Dhanak 2013 Gori Tere Pyaar Mein (Dharma Productions) Moto Ghotalo Vishal-Shekhar Sukhwinder Singh 2013 Attacks of 26/11 (An Alumbra Entertainment Production) Raghupati Raghav Vishal R. Khosla Chorus 2014 Sanam Rendition Duaa(Acoustic) Sanam Band Sanam Puri 2014 Sanam Rendition Kora Kagaz Tha Ye Man Mera Sanam Band Sanam Puri 2016 24 [A 2 D entertainment production Mei Nigara (Tamil) A R Rahman Sid Sriram, Jonita Gandhi 2016 24 [A 2 D entertainment production]] Manasuke (Telugu) A R Rahman Sid Sriram, Jonita Gandhi 2016 Mohenjodaro  [Produced by UTV Motion Pictures and Ashutosh Gowariker Productions Pvt. Ltd.] Tu Hai A R Rahman A R Rahman 2016 Mohenjodaro [Produced by UTV Motion Pictures and Ashutosh Gowariker Productions Pvt. Ltd.] Sindhu Ma A R Rahman A R Rahman 2016 Mohenjodaro  [Produced by UTV Motion Pictures and Ashutosh Gowariker Productions Pvt. Ltd.] Mohenjo Mohenjo A R Rahman A R Rahman 2017 Meri Pyaari Bindu  [Produced by Yash Raj Films ] Afeemi Sachin-Jigar Jigar Saraiya 2017 Rangeela Rayabaa  [Produced by Vijay Babu D ] Abhaal Pankajj Padagan Nishaad Golambre അവലംബം
സദ്‍ഗുരു (മാസിക) ഇംഗ്ലീഷ് വിലാസം https://ml.wikipedia.org/wiki/Sadguru കവർ
1921-1934 കാലത്ത് തൃശ്ശൂർ ഇരിഞ്ഞാലക്കുട കേന്ദ്രീകരിച്ച് പുറത്തിറങ്ങിയിരുന്ന ഒരു അദ്ധ്യാത്മിക മാസികയാണ് സദ്‍ഗുരു .
തച്ചുടയകയ്മൾ ക്ഷേത്രഭരണം ഏറ്റെടുത്ത് ഇരിങ്ങാലക്കുട താമസമായതു മുതൽ ചട്ടമ്പി സ്വാമികളും തീർത്ഥപാദരും അതുവഴിയുള്ള മിക്കയാത്രകളിലും കയ്മളുടെ ഭവനമായ കൊട്ടിലാക്കൽ വന്നു തങ്ങുമായിരുന്നു.
സ്ഥിരമായി പണ്ഡിതന്മാരും ഗവേഷകരും സന്യാസിമാരും അവിടെ വരുകയും, ചർച്ചകൾ നയിക്കുകയും ചെയ്തു.
ആ ഭവനം ഒരു നല്ല ഗ്രന്ഥശേഖ രവും ഗവേഷണകേന്ദ്രവും കൂടിയായിരുന്നു.
കയ്കളുടെ പ്രോത്സാഹനത്തിൽ നിരവധി പുസ്തകങ്ങൾ തയ്യാറാക്കുകയും പ്രസിദ്ധീകരിക്കുകയുംചെയ്തു.
പലതും അന്നത്ത അദ്ധ്യാത്മിക ചരിത്രഗവേഷണരംഗങ്ങളിൽ ചർച്ചാ വിഷയമായി.
ഇതു് കയ്മൾക്കു് ഒരു ഗവേഷണമാസിക തുടങ്ങാനുള്ള താൽപര്യം ജനിപ്പിച്ചു.
ചട്ടമ്പിസ്വാമിയും അദ്ദേഹത്തെക്കുറിച്ചുള്ള സദ്‍ഗുരു സർവ്വസ്വം എന്ന ജീവചരിത്ര കാവ്യവുമായിരുന്നു മാസികയ്ക്ക് ഈ പേരിടാനുള്ള പ്രചോദനം.
ശ്രീവർദ്ധനത്തു കഷ്ണപിള്ള, മാസികയുടെ പത്രാധിപരായി സദ്‍ഗുരുവിന്റെ ആദ്യലക്കം 1921 മാർച്ച് ഏപ്രിൽ മാസങ്ങളിലേത് കൊല്ല വർഷം 1096 മേടത്തിൽ 36 പേജുകളോടെ പ്രസിദ്ധീകരിച്ചു.
ഒരു ലക്കത്തിന്റെ വില നാലണയും വാർഷിക വരിസംഖ്യ രണ്ടുരൂപയും ആയിരുന്നു.
പതിമൂന്ന് വർഷത്തോളം കയ്മളിന്റെ പരിശ്രമഫലമായി ഈ മാസിക മുടങ്ങാതെ നടന്നു.
1927 ൽ അതിന്റെ പേജുകൾ വർദ്ധിപ്പിക്കുകയും കൂടുതൽ വിഷയങ്ങൾ പ്രത്യേകിച്ചും ശാസ്ത്രശാഖകൾ ഉൾപ്പെടുത്തുകയും ചെയ്തു.
മഹാകവി വള്ളത്തോൾ , കുട്ടമത്ത് കുഞ്ഞികൃഷ്ണകുറുപ്പ് , ഇളംകുളം കുഞ്ഞൻപിള്ള , ഉള്ളാട്ടിൽ ഗോവിന്ദൻ കുട്ടിനായർ , പന്നിശ്ശേരിൽ നാണുപിള്ള , മൂലൂർ എസ്. പത്മനാഭപ്പണിക്കർ , ഗോവിന്ദൻകുട്ടി നായർ, ചെമ്പിൽ എം.പി. പണിക്കർ , മേരി ജോൺ തോട്ടം , ഡി. പത്മനാഭനുണ്ണി , പണ്ഡിറ്റ് കെ.പി. കുറുപ്പൻ , ചെന്നിത്തല കൃഷ്ണയ്യർ , ചട്ടമ്പിസ്വാമി , നാരായണഗുരു , നീലകണ്ഠതീർത്ഥപാദർ , തീർത്ഥപാദപര മഹംസർ , തച്ചുടയകയ്മൾ , പറവൂർ കെ. ഗോപാലപിള്ള തുടങ്ങിയവർ ആയിരുന്നു പ്രധാന എഴുത്തുകാർ.
പന്നിശ്ശേരി നാണുപിള്ള, ശ്രീവർദ്ധനത്തു കൃഷ്ണപിള്ള , ടി. സി. കല്യാണി അമ്മ , എം.വി. കർത്ത തുടങ്ങിയവർ വിവിധ കാലങ്ങളിൽ ഇതിന്റെ പത്രാധിപ സമിതിയിൽ ഉണ്ടായിരുന്നു.
നീലകണ്ഠതീർത്ഥപാദർ സമാധിയായപ്പോൾ പരമഹംസൻ മാസം മേൽനോട്ടം വഹിക്കണമെന്ന് സ്വാമി ആവശ്യപ്പെട്ടിരുന്നു.
എന്നാൽ പരമഹംസരുടെ ആദ്ധ്യാത്മികവും സാമൂഹ്യവുമായ പ്രവർത്തനങ്ങളും, വാഴൂർ ആശ്രമ ചുമതലയും മാസികയ്ക്കുവേണ്ടി കാര്യമായി ഒന്നും ചെയ്യാൻ അദ്ദേഹത്തെ അനുവദിച്ചില്ല.
മതം, ദർശനം, ചരിത്രം, സാമൂഹ്യപരിഷരണം തുടങ്ങിയ വിഷയങ്ങളെ സംബന്ധിച്ച് ഗൗരവവമായ ചർച്ചകൾക്ക് മാസിക തുടക്കമിട്ടു.
വള്ളത്തോളിന്റെ സ്വപ്നാവാസവദത്തം, സിസ്റ്റർ മേരി ജോൺ തോട്ടത്തിന്റെ "എന്റെ ലോകപരിത്യാഗം' എന്ന പ്രസിദ്ധമായ കവിത തുടങ്ങിയവ 1928 ൽ ആദ്യം സദ്‍ഗുരുവിലാണ് പ്രസിദ്ധീകരിച്ചത്.
ചട്ടമ്പി സ്വാമികളുടെ നിര്യാണത്തോടെ മാസികയുടെ പ്രവർത്തനം നിലച്ചു.
വിദ്യാരണ്യ മഹർഷിയുടെ പഞ്ചദശി പരിഭാഷ, രാമഗീതയുടെ നീലകണ്ഠ തീർത്ഥപാദർ ചെയ്ത പരിഭാഷ ഒക്കെ ഇതിലൂടെ ഖണ്ഡശഃ പ്രസിദ്ധീകരിച്ചു.
ചട്ടമ്പിസ്വാമിയുടെ പ്രാചീനമലയാളത്തിന്റെ പലഭാഗങ്ങളും, ദേശനാമങ്ങൾ , ശരീതത്വസംഗ്രഹം , തമിഴകം, മലയാളത്തിലെ ചില സ്ഥലനാമങ്ങളുടെ ചരിത്രം , കൂടൽമാണിക്ക ക്ഷേത്ര ചരിത്രം , മോക്ഷ പ്രദീപഖണ്ഡനം ,  തുടങ്ങി നിരവധി രചനകൾ അഗസ്ത്യൻ എന്ന തൂലികാ നാമത്തിലാണ് ആദ്യമായി പ്രസിദ്ധീകരിച്ചത്.
സദർ ഹോസ്പിറ്റൽ, റാഞ്ചി ഇംഗ്ലീഷ് വിലാസം https://ml.wikipedia.org/wiki/Sadar_Hospital,_Ranchi